ועדת הכספים, כנסת 20, פרוטוקול מספר 1111, 2018-07-24 10:50

משה גפני: הצעה לדיון מהיר בנושא "המדינה משקיעה מאות מיליונים בשיקום משק המים הלאומי ולא מפצה חקלאים על קיצוץ במכסתם" של איתן ברושי, ג'מאל זחאלקה ויצחק וקנין.

איתן ברושי: אני רוצה קודם הצעה לסדר.

איתן ברושי: אני אשלב את זה.

איתן ברושי: אדוני היושב ראש, חברי הכנסת, בטרם הנושא הצעה לסדר.

איתן ברושי: אדוני היושב ראש, אתה מלווה אותנו בכל נושא, והרבה זמן, וכאן התקיים דיון מאוד רציני בנושא המשבר של המחלבות ועכשיו אפשר לומר המשבר עם הרפתנים, מחיר המטרה.

איתן ברושי: הייתה הנחיה שלך להסדיר ושר החקלאות מילא אחר הוראתך וחתם.

ד"ר אסף לוי: באותו יום.

איתן ברושי: אפילו באותו הזמן שאמרת בניגוד לדברים אחרים.

איתן ברושי: זה בוצע בשלמותו.

איתן ברושי: לא יודע מי מייצג כאן את האוצר, אבל האוצר לא חתם ומסרב לחתום גם בשיחות שמתקיימות.

איתן ברושי: אדוני היושב ראש, אנחנו יכולים להיות עדים לקריסת הענף המרכזי ביותר בהתיישבות ובחקלאות וגם הייתי אומר בשמה של ישראל בעולם כאשר ידוע פרה ציונית היא הפרה הטובה בעולם.

איתן ברושי: כך אפילו אומר ראש הממשלה.

איתן ברושי: אני חושב שיש כאן משהו לא מובן.

איתן ברושי: על רקע הידלדלות הקופה של רשות מקרקעי ישראל ביוזמות של שר האוצר, לא מובן מהיכן הוא לוקח את הביטחון לא לשלם למחלבות ולמוטט את הענף המרכזי.

איתן ברושי: אני מבקש שתצא מכאן קריאה נוספת ולומר לשר האוצר לחתום ולשלם.

איתן ברושי: תודה.

איתן ברושי: לנושא שעל סדר היום.

איתן ברושי: גם חילקנו נייר ויש כאן רבים שמומחים.

איתן ברושי: אנחנו עדים למשבר במשק המים שנובע גם מחמש שנות בצורת אבל גם מניהול כושל ודיברנו על כך.

איתן ברושי: כתוצאה מהמשבר הזה נעשה קיצוץ חד צדדי, פלט, על ידי רשות המים בשיתוף עם משרד החקלאות, כי זה עובר דרכו, של 50 מיליון קוב.

אסף לוי: לא שאלו אותנו.

איתן ברושי: תכף תדבר.

איתן ברושי: הקיצוץ הוא דרך משרד החקלאות שהעביר את הקיצוץ אחיד לכולם מנחל עוז בעוטף עזה ועד בכלל.

איתן ברושי: 50 מיליון קוב לפי המשא ומתן שהתנהל והדרישות של המגזר ההתיישבותי-חקלאי, מדובר על פיצוי של כ-3 שקלים לקוב, מדובר על קיצוץ דרמטי כי ה-50 מיליון קוב קוצצו כבר במכסות נמוכות יחסית לאור השנים שעברו למים אחרים או שינויים אחרים.

איתן ברושי: אנחנו עדים לקיצוץ שבוצע ב-1 במאי.

איתן ברושי: כלומר, מאי ויוני, אנחנו עוד מעט במהלך יולי, בסוף העונה, אנחנו בקיצוץ שהמשמעות שלו היא משמעות קשה ביותר והאוצר מתעקש לא לפצות.

איתן ברושי: אני רוצה לומר עוד משפט אחד לפני שאנחנו מתערבים בפרטים.

איתן ברושי: עכשיו הודיעה רשות המים שהיא מוכנה לאשר איזה שהן חריגות במחיר גבוה.

איתן ברושי: כלומר, לא רק שקיצצו את המים אלא עכשיו אומרים גם למי שקיצצו לו שהוא יעביר כסף לאוצר בגין מחיר שיגבו ממנו על מים שבלעדיהם הוא לא יכול לנצל לענף החקלאות.

איתן ברושי: לכן אני חושב שההחלטה צריכה להיות שעל הממשלה לפצות את החקלאים, דבר שגם היה בעבר, בגין הקיצוץ שנעשה בצורה מאוד קשה במהלך של עונה, בסוף עונה, ואני מבקש שיהיה ברור שאנחנו מדברים על פיצוי שנע בין 100 ל-150 מיליון שקלים כאשר רק לאחרונה הממשלה קיבלה את היכולת להשקיע סכומי עתק בחיזוק משק המים, וטוב שכך, באיחור גדול, כך שהסכום הזה הוא לא סכום כזה שיכול לקבוע דברים קשים לתקציב המדינה אבל הוא קשה מאוד לחקלאים ולהתיישבות.

איתן ברושי: תודה.

משה גפני: תודה רבה.

משה גפני: משרד החקלאות.

אסף לוי: בוקר טוב אדוני היושב ראש.

אסף לוי: אני מתחבר כמעט לכל מילה שנאמרה על ידי חבר הכנסת ברושי למעט זה שמשרד החקלאות היה כחלק מהקיצוץ.

אסף לוי: אנחנו כמשרד התנגדנו לו לאורך כל הדרך ואמרנו שלא ניתן לקצץ ללא מנגנון - - -

משה גפני: אני רוצה להבין איך השלטון מתקיים.

משה גפני: אני לא כל כך מבין.

משה גפני: אתם משרד שמטפל בחקלאים, כולל המים, כולל כל הדברים.

משה גפני: אם המצב הוא שאתם כמו איתן ברושי יושבים כאן בוועדת הכספים ומביעים טענות, למה צריך את המשרד הזה?

משה גפני: לאיזה צורך?

אסף לוי: אני אסביר.

משה גפני: לפני שאתה מסביר, אני קודם אשאל.

משה גפני: אני לא כל כך מבין.

משה גפני: יושב שר ליד שולחן הממשלה.

משה גפני: מדובר על נושא קריטי שאנחנו מעלים אותו פעם אחר פעם, בעיקר איתן ברושי אבל גם אני מעלה אותו.

משה גפני: אנחנו צריכים להעביר חוק על עידוד השקעות הון בחקלאות, אז אנחנו צריכים להכין אותו לפני שהמשרד עושה אותו.

משה גפני: מה פירוש אתה בא ואתה אומר שהוא צודק?

משה גפני: הוא צודק, אז תן כסף לחקלאים.

משה גפני: תפצה אותם.

משה גפני: אתה לא יכול לפצות אותם, שהשר יתפטר.

משה גפני: בשביל מה הוא נשאר?

משה גפני: לאיזה צורך?

משה גפני: מה הוא עושה?

משה גפני: דואג לשמיטה?

משה גפני: מה הוא עושה?

משה גפני: לא מבין את ההתנהלות השלטונית הזאת.

משה גפני: אתם החקלאים.

משה גפני: לשם כך יש את משרד החקלאות.

משה גפני: אתה תגיד לי שאני צועק, אבל איתן ברושי הוא זה שצועק ולא אתה.

משה גפני: אתה עושה.

אסף לוי: אני עושה.

אסף לוי: יש לנו את האחריות אבל אין לנו את הסמכות.

אסף לוי: לצערנו הקופה היא לא אצלנו.

משה גפני: תסגרו את המשרד.

משה גפני: שלא נחיה באשליות.

אסף לוי: השר והמשרד פנה פעם, פעמיים, שלוש דרך הוועדה.

משה גפני: גם אני פניתי.

אסף לוי: תקציב משרד החקלאות לא מאפשר לבטל דברים אחרים ולתמוך בדבר הזה.

אסף לוי: פנינו פעם, פעמיים, שלוש, ארבע, חמש, גם למשרד האוצר כדי שיאפשרו את הוויתור מרצון, עוד מנובמבר עת התחילה המהלך הזה של הקיצוץ.

אסף לוי: אתה אומר שמשרד החקלאות אחראי אבל אין לנו את הסמכות.

אסף לוי: סמכות המים כרגע היא לא בידי הממשלה אלא היא בידי רשות המים ורשות המים, בניגוד לעמדת נציג המשרד שזה אני ברשות המים, הצביעה בעד הקיצוץ.

אסף לוי: נלחמנו כמה שיכולנו ולא הצלחנו.

אסף לוי: בדעת מיעוט החליטו על הקיצוץ.

אסף לוי: לגבי התקציב, אתה צודק.

אסף לוי: לא הצלחנו לשכנע את האוצר להביא את הכספים הנדרשים.

אסף לוי: השר עשה ככל שביכולתו, אף באיומים על שר האוצר, אבל כמו בחלב, שר האוצר לא נענה.

משה גפני: תודה.

משה גפני: הצלחת לשכנע אותי שאתה מדבר יפה אבל לא הצלחת לשכנע אותי למה צריך את משרד החקלאות.

משה גפני: אין צורך.

משה גפני: משרד מיותר.

משה גפני: אפשר לסגור אותו ולהעביר את כולם למקום אחר.

אסף לוי: חקלאות היא לא רק מים.

משה גפני: רשות המים.

משה גראזי: חטיבת הסדרה ברשות המים.

משה גפני: אתם יודעים שהחקלאים עומדים על סף התמוטטות?

משה גראזי: אנחנו יודעים את המצב.

משה גראזי: כן.

משה גפני: ואתם ישנים בסדר בלילות.

משה גראזי: אנחנו עובדים.

משה גראזי: מתרכזים בעיקר בעבודה.

משה גראזי: לגבי הפיצוי, זה בטח לא סמכות רשות המים ולא בסמכות מועצת הרשות.

משה גפני: בסמכות מי?

משה גראזי: זה דיאלוג שבין משרד החקלאות למשרד האוצר.

משה גראזי: רשות המים היא לא צד ואין לה השפעה על ההחלטה.

משה גראזי: אני אומר לגבי מה שנאמר כאן, קיצוץ, ואנחנו קוראים לזה חלוקת המחסור.

משה גראזי: לא אחת מגיעות פניות גם לוועדה הזו מבעלי עניין אחרים בנוגע למקורות המים.

משה גראזי: יש גם פניות של החברה להגנת הטבע, גם ארגונים ירוקים, גם בצפון חברות שמפעילות אתרי קיאקים וגם נופשים על כך שאין זרימה מספקת במקורות המים ולכן בסוף ההחלטה היא חלוקת המחסור.

משה גראזי: התהליך הזה הוא תהליך ארוך שעושה גם לשימוע של חודשיים כאשר מתקבלות כל העמדות ובסוף המועצה מחליטה את מה שהיא מחליטה.

משה גראזי: אני רק אומר שהקיצוץ היה ביחס לצריכה ולא ביחס להקצאות.

משה גראזי: הקצאות בשנים קודמות היו מאוד מאוד גבוהות והניצול שלהן היה סדר גודל של 60-65 אחוזים.

משה גראזי: מה שנעשה ב-2018 זה היה קיצוץ של 10-11 אחוזים מהצריכה, מתוך כוונה – גם זה נעשה בתיאום - - -

קריאה: קצת יותר.

משה גראזי: 11 אחוזים קיצוץ ביחס לצריכה.

משה גראזי: זה מה שנעשה במערכת הארצית ובשאר האזורים.

משה גראזי: בימים אלה, כמו שאמר היושב ראש, קיבלנו פניות מחקלאים שהם עומדים לקראת חריגה.

משה גראזי: אנחנו מנסים לראות אם אנחנו יכולים לתגבר בקולחין.

משה גראזי: יש עוד איזשהו בנק מים קטן שניתן אולי להשלים בחלק מהמקומות.

משה גפני: אתם תגבו על זה כסף יותר גבוה מהרגיל?

קריאה: בטח.

משה גראזי: אני אומר.

משה גראזי: השימוע הוא כדי לאפשר לחרוג עד 15 אחוזים מההקצאה לכל חקלאי.

משה גראזי: הרעיון בהחלטה הוא באמת לאפשר לחקלאי שצריך לסיים את העונה, לסיים אותה כמו שצריך ושלא תהיה צריכה מעבר כי פשוט אין מים.

משה גראזי: זה לא שיש ומישהו מסתיר ושומר בכיסים.

משה גראזי: זה הרעיון.

איתן ברושי: כמה זה יעלה?

משה גראזי: זה עוד לא נקבע.

משה גראזי: מה שנאמר זה שכאשר זה יחזור מהשימוע ונראה את התחזית לשנה הבאה, אז ייקבע התעריף.

קריאה: מדברים על 80 אגורות.

משה גפני: רגע.

משה גפני: אני אאפשר לך.

משה גפני: הוא אומר שאין מים.

משה גפני: תודה רבה שאין מים.

משה גפני: לא התפללו, אין מים.

משה גפני: הבנו.

משה גפני: עכשיו אנחנו מדברים על כסף.

משה גפני: צריך לסבסד את החקלאים.

משה גפני: זה הנושא שאתה העלית.

משה גפני: כל הנושא הזה שחסר מים, אנחנו יודעים שחסר מים לצערנו הרב.

משה גפני: אנחנו מדברים על סבסוד.

משה גפני: מדובר על כך שהענף לא יקרוס.

משה גפני: חבר הכנסת מיקי לוי.

מיקי לוי: אני רוצה להרחיב קצת.

מיקי לוי: קודם כל, אכן יש ברוך אמיתי בכל החקלאות ובעניין הזה אני לא רוצה להישמע אחרת, אבל אני רוצה להרחיב את היריעה.

מיקי לוי: אנחנו מדברים על כך שמדינת ישראל מייצרת 600 מיליון מטרים קוב מי ביוב שאמורים להיות מעובדים ומוחזרים בחזרה לחקלאות, עם יהודה ושומרון.

מיקי לוי: 550 מיליון קוב מטרים רק בתוך שטח מדינת ישראל.

מיקי לוי: ב-2016 קיבלה הממשלה החלטה לחלק את הארץ ל-12 אזורים ולהקים בכל אזור רשות כדי להשיב את מי הקולחין.

מיקי לוי: רק 400 מיליון מטרים קוב מי ביוב מוחזרים ועוד 80 מיליון מטרים קוב מים רגילים נוספים.

מיקי לוי: 200 מיליון מטרים קוב הולכים לאיבוד.

מיקי לוי: המחיר של 200 מיליון מטרים קוב הוא מחיר הקמת מתקן התפלה, 3 מיליארד שקלים.

מיקי לוי: אלוהים, 3 מיליארד שקלים, אם היו עושים את ה-200 מיליון מטרים קוב האלה, לא היינו כאן היום.

מיקי לוי: חילקו את הארץ, יש החלטת ממשלה, לא עשינו כלום.

מיקי לוי: אם נצא החוצה מהמחשבה כן לפצות או לא לפצות, וכנראה לא תהיה ברירה ונפצה אותם כי אין דרך אחרת, אם היו עושים את ה-200 מיליון מטרים קוב האלה, לא היינו יושבים כאן כרגע.

משה גפני: נכון.

מיקי לוי: עכשיו אתם תגידו לי שאלה 480 וזה לא זה.

מיקי לוי: כל הזמן אתם מתווכחים.

משה גפני: לא.

משה גפני: אני אבקש שהם ישיבו מסודר.

משה גראזי: צריך לראות את הנתונים.

מיקי לוי: ידעתי.

מיקי לוי: הרי כל הזמן אתם מסביב לנתונים.

מיקי לוי: האוצר אומר 400 ואתם אומרים 420.

מיקי לוי: הקימו רשויות.

משה גפני: אל תענה.

משה גפני: אבו וילן, בבקשה.

505: אדוני היושב ראש, בחודש אוקטובר פנינו עם אנשי רשות המים לאוצר ואמרנו שהולכת להיות שנה קשה, הכי פשוט זה לעשות קיצוץ מרצון.

505: קיצוץ מרצון, אתה מודיע לחקלאים שכל מי שיש לו גידולים חד-שנתיים עושה את החשבון.

505: אמרנו להם שלושה שקלים לקוב, יש סיכוי לחסוך מיד 30 מיליון קוב ובצורה כזאת לעבור את השנה הקשה.

505: בא האוצר ואמר: למה שאני אשלם?

505: בוא נראה, יהיה גשם.

505: כרגיל, לא היה מספיק גשם.

505: במאי קיצצו.

505: אני רוצה להזכיר לך.

505: ב-2009 וב-2000, שנים עברו שגם בהן עשו קיצוץ, בשני המקרים שילמו מחיר הוגן.

505: החלטת ממשלה מסודרת – אין ויכוחים.

505: הייתי בערש הקמתה של רשות המים, ומה קורה עם רשות המים?

505: היא הפכה למחלקה באוצר.

505: מה ששאלת אדוני היושב ראש את משרד החקלאות, אין שם אף שחקן.

505: דירקטורים חיצוניים הם לא ממנים.

505: כולו שמונה דירקטורים יושבים שם.

505: זה מין דובון כן-כן של האוצר.

505: מחלקה באגף התקציבים.

505: אני פניתי פעם אחר פעם לאנשי אגף התקציבים.

505: חברים, קיצצו לנו 50 מיליון, נא לשבת ולדבר על פיצוי.

505: אמרו, אין בעיה, קח שקל.

505: אמרתי, חבר'ה, עם שקל שום דבר לא יקרה כי מי שיש לו בננות, מטעים, חממות לירקות, לא יכול להפסיק להשקות.

505: מי כן יכול?

505: גידולים חד-שנתיים.

505: תן להם את הכסף מיידית ונעצור אותם.

505: מה הוא אומר לך עכשיו?

505: הוא מציע בין 10 ל-15 אחוזים קוב מים לחקלאות, 5.27 שקלים.

505: תגיד, מי יכול לעמוד בזה?

505: זה לפשיטת רגל.

505: בקיצור, אין מדיניות.

505: אתה צריך לעשות דבר אחד והוא לתבוע מאגף התקציבים באוצר לשבת עם החקלאים ולגמור על פיצוי הוגן.

505: החלטת ממשלה היא החלטת ממשלה.

505: תגיד לך נציגת האוצר שקל לקוב - חבל על הזמן, אני קם והולך.

505: זאת בדיחה.

505: לא יקרה כלום.

משה גפני: אני הולך לבקש מתמר מאגף התקציבים להתייחס לעניין.

תמר לוי בונה: רפרנטית חקלאות, אגף התקציבים, משרד האוצר.

תמר לוי בונה: עד כה בהיסטוריה הנראית לעין ניתנו פעמיים פיצויי בצורת, ב-2001 וב-2009.

תמר לוי בונה: ניתנו פיצויים אלה על פיצויים עמוקים וכואבים של 100 מלמ"ק ורק כאשר היה קיצוץ, כלומר, לא בשנה הראשונה.

תמר לוי בונה: אנחנו מדברים על הקצאה לחקלאות של 280 שאתה התחלנו את השנה.

תמר לוי בונה: נכון, זה 290 אבל ההקצאה מדברת על 280 וההקצאה של 2018 שהיא 260 מלמ"ק.

תמר לוי בונה: כלומר, אנחנו מדברים על 20 מלמ"ק של קיצוץ השנה בהשוואה לשנה שעברה.

תמר לוי בונה: אגב, מספרים מאוד דומים למה שהיה ב-2016 וב-2017 גם מבחינת הצריכה בפועל.

505: הם לא מדברים על הקצאות אלא על שימוש בפועל.

505: אלה שני מספרים שונים.

תמר לוי בונה: לא.

תמר לוי בונה: אני מדברת על הקצאה של 280.

אסף לוי: השימוש ב-2017 היה 310 מלמ"ק שפירים ולא דיברנו על הקיצוץ בקולחין ובשפדן.

אסף לוי: צריך לדבר על הכול.

תמר לוי בונה: אני אשמח להשלים את דבריי.

אסף לוי: סליחה.

תמר לוי בונה: מתוך הקצאות של 280 מלמ"ק למערכת הארצית, אנחנו נמצאים היום בהקצאה של 260.

תמר לוי בונה: זה אומר שהיה קיצוץ של 20 מיליון קוב.

תמר לוי בונה: כלומר, בשנים עברו, כאשר ניתן פיצוי, היו קיצוצי עומק של מעל 100 מלמ"ק ואחרי שנה שנייה של בצורת.

תמר לוי בונה: זו השנה הראשונה שיש בצורת.

תמר לוי בונה: למרות זאת, למרות שבעבר לא נתנו בתנאים כאלה, בהחלט הייתה כוונה אמיתית, כדי לא לפגוע בחקלאות, לשבת ולשוחח והצענו פיצויים לחקלאות.

תמר לוי בונה: לצערנו ההצעות שהצענו לא התגבשו לכדי הסכמות.

משה גפני: הם לא רצו הסכמות.

משה גפני: את לא יודעת מה הסיבות.

משה גפני: אולי ההצעות שהצעתם לא היו רציניות?

תמר לוי בונה: ב-2001, עת היה קיצוץ של 100 מלמ"ק אחרי שנה שנייה של בצורת, הוצע שקל לקוב בערך.

תמר לוי בונה: אנחנו הצענו מספרים דומים.

משה גפני: מאז 2001 קרו כמה דברים במדינה עם החקלאים.

אסף לוי: ב-2009 היו 2.5 שקלים.

משה גפני: אתה רוצה להוכיח שמשרד החקלאות הוא רלוונטי?

אסף לוי: מעבר לשמיטה, כן.

תמר לוי בונה: אני אשמח לציין דבר נוסף כבוד היושב ראש.

תמר לוי בונה: במסגרת התמיכות שיינתנו בגין תיקון 27, לגליל, שזו השנה השנייה של קיצוץ, אנחנו הצענו פיצוי בצורת ופיצוי בצורת זה יינתן כפי שניתן בשנה שעברה כיוון שזו כבר בצורת מתמשכת ועמוקה יותר מאשר במערכת הארצית.

כרמל סלע: ראש המועצה האזורית חוף הכרמל.

כרמל סלע: הבעיה בשולחן הזה היא שנתונים שנמסרים לך הם נתונים מוטעים ומטעים במזיד.

כרמל סלע: למה באים לוועדת הכספים לספר סיפורים כאלה?

כרמל סלע: היא מספרת סיפור.

משה גפני: אז היא מספרת.

משה גפני: זה התפקיד שלה.

כרמל סלע: 100 מיליון קוב שילמו 2.5 שקלים.

כרמל סלע: היא אומרת שקל.

כרמל סלע: למה היא משקרת?

משה גפני: לא.

כרמל סלע: סליחה, אתה צודק.

תמר לוי בונה: ב-2001.

משה גפני: תמר, אני מגן עליך.

משה גפני: הוא לא יגיד עליך שאת משקרת.

משה גפני: הוא רוצה לומר לא דוברת אמת אבל לא משקרת.

קריאה: לא מדייקת.

משה גפני: לא מדייקת.

כרמל סלע: מה חשוב מה?

כרמל סלע: מבינים בדיוק.

כרמל סלע: לומר 20 מיליון קיצוץ, זה לא מדייקת.

כרמל סלע: הקיצוץ הוא אמיתי והוא הכרחי כי אין מים אבל לבוא ולומר פיצוי 15 אחוזים בעתיד, רגע, מים או אין מים?

כרמל סלע: אם יש מים, למה לשלם עוד כסף?

כרמל סלע: דיברו לא מעט חודשים על פיצוי אמיתי למגדלים שניזוקו ויש מגדלים שניזוקו אמיתית.

כרמל סלע: על החקלאות מדברים בארץ כל הזמן אבל כשבאים לשולחן, כשבאים למשא ומתן עם האוצר, הם אמרו ונשארו בחיים.

כרמל סלע: לומר שקל פיצוי, זה פשוט לעג לרש.

כרמל סלע: השולחן הזה צריך להוציא המלצה על פיצוי נאות, משא ומתן עם המגדלים, עם הגופים האמיתיים.

כרמל סלע: צריך לומר את האמת.

משה גפני: רק שתדע עוד דבר.

משה גפני: יש מזל למדינת ישראל שיש את השולחן הזה.

משה גפני: אם אתה רוצה, אני אתן לך רשימה.

כרמל סלע: אני מסכים אתך.

איתן ברושי: אנחנו מאשרים.

ירון סולומון: האיחוד החקלאי.

ירון סולומון: אנחנו למעשה באנו לכאן לקבל את עזרת הוועדה המכובדת ואת עזרתך כי אנחנו מכירים ביכולות של הוועדה ושלך.

ירון סולומון: אנחנו כחקלאים דורשים לאלתר לקבל את הפיצוי המגיע לנו ולא למרר לנו את החיים.

ירון סולומון: יש לי רק שאלה אחת.

ירון סולומון: אם למשל היו מקצצים את החשמל למפעל פניציה או לאינטל בקילוואט אחד, לא היו משלמים פיצויים או לא היו מפצים אותם?

ירון סולומון: אנחנו כחקלאים שק החבטות של כולם כאן.

ירון סולומון: אנחנו מבינים את המצב אבל לא יכול להיות שישאירו לנו ויקצצו לנו באמצעי הייצור שלנו מבלי לשלם.

ירון סולומון: אנחנו מבקשים את עזרתך, שתלווה את התהליך הזה עד הסוף.

אלי אהרון: ארגון מגדלי הירקות, חקלאי ממושב עמיעוז, עוטף עזה.

איילת נחמיאס ורבין: בוועדה אנחנו אומרים עוטף ישראל.

אלי אהרון: מה שמסתמן כאן, דברים שאנחנו מכירים אותם וחוטפים אותם מכל כיוון.

אלי אהרון: כבוד היושב ראש, יש לגוף אחד במדינה סמכות מסוימת, ואמר את זה משה גראזי.

אלי אהרון: הוא אמר, אנחנו רשות המים, יש לנו סמכות לקצץ במים, אין לנו סמכות לחשוב קדימה.

אלי אהרון: הכוונה, מה הן ההשלכות של הקיצוץ הזה, ולכן, אם אתה מדבר אתי על פיצוי או על הצורך, זה לא אני אלא זה כבר גוף אחר שצריך להבין את הבעיה.

אלי אהרון: זאת בדיוק הבעיה של החקלאים.

אלי אהרון: החליטו על קיצוץ ולא חשבו קדימה.

אלי אהרון: למשל, מה קורה עם חקלאי שיש לו מטע?

אלי אהרון: מה עם חקלאי שיש לו חממה בה הוא השקיע את כל הונו?

אלי אהרון: המשמעות היא שאותו חקלאי שיש לו מטע, עם הקיצוץ הזה צריך לייבש את המטע.

אלי אהרון: זאת המשמעות.

אלי אהרון: אנחנו בסך הכול ביקשנו את הפיצוי הזה, לייצר אפשרות לחקלאי מסוים שאולי יהיה מוכן לוותר על ההקצאה שלו כי הגידול שלו לא קריטי, לא יודע מה, לא משנה כרגע, כדי שאותו חקלאי אחר שלא מסוגל לקצץ, יוכל ליהנות מהמים האלה.

אלי אהרון: בשקל אחד אף חקלאי לא יוותר על המים.

אלי אהרון: צריך לחשוב קדימה.

רן בן נון: עמק המעיינות.

רן בן נון: המספרים עליהם דובר כאן, הם רק על המערכת הארצית.

רן בן נון: גם באזורים המנותקים, הוזכר כאן הגליל, גם האזור שלנו, בעמק המעיינות, יש המון מים אבל הם מלוחים.

רן בן נון: גם באזור שלנו יש קיצוץ בפועל.

רן בן נון: אנחנו היום בהקמה של מתקן התפלה במימון שלנו כי העצים כבר התחילו למות ופרדסים כי המים מלוחים מדי.

רן בן נון: יש מים אבל הם מלוחים והקיצוץ בפועל, כי יש פחות מים מתוקים, חל גם באזורים המנותקים.

רן בן נון: נוהגים לדבר תמיד על המערכת הארצית ומה שמחובר וזה חשוב וזה נכון, אבל גם באזורים שלנו המצב קשה מאוד והוא חמור.

רן בן נון: גם אצלנו, כמו באזורים אחרים, נדרש פיצוי והסדרה.

רן בן נון: לא לשכוח אותנו כאשר תמיד מדברים על המערכת הארצית.

משה גפני: תודה רבה.

משה גפני: אני מבקש לסכם את הדיון כדלהלן.

משה גפני: המציאות הזאת שהעלה חבר הכנסת ברושי, על כך שיש השקעה של המדינה במשק המים, היא לא מפצה את החקלאים, זה דבר חמור.

משה גפני: מה שקרה מאז שנים עברו, נהיה יותר ויותר גרוע בנושא של החקלאות.

משה גפני: מדינה שאין בה חקלאות, מדינה אין בה חקלאים, היא לא יכולה לעמוד בעניין הזה.

משה גפני: אם מישהו חושב שיעסקו בעניין הזה רק על הבסיס הכלכלי, טועה טעות מוחלטת.

משה גפני: היה מי אמר שאפשר לגדל קצת עצים ובזה ייגמר העניין אבל אנחנו חולקים על כך מכל וכל.

משה גפני: אנחנו עושים פעולות לטובת החקלאים במשך כל הזמן ועכשיו אנחנו כנראה נצטרך ללכת באופן דרסטי.

משה גפני: אני מבקש שני דברים בסיכום הזה ואני מבקש גם להניח את זה על שולחן הכנסת.

משה גפני: ועדת הכספים קוראת לטפל בעניין של החקלאים שנמצאים בסכנת קריסה במערכת שלמה של טיפול בנושא של החקלאות.

משה גפני: אני מבקש שישב הממונה על התקציבים או הסגן שלו שעוסק בעניין הזה יחד עם משרד החקלאות ויחד עם החקלאים, להביא תכנית מוסכמת.

משה גפני: במקביל אני מבקש שהחקלאים יכינו תכנית משלהם ולתת לנו אותה בתוך שלושה שבועות.

משה גפני: אגף התקציבים איננו מנהל את המדינה והוא איננו יכול להחליט לבד מה הוא חושב שצריך להיות פיצוי.

איילת נחמיאס ורבין: הם לא שמעו על זה.

משה גפני: ישמעו.

משה גפני: ממילא אני מאוד עצבני.

משה גפני: מישהו כבר אמר שעם גפני צריך לדבר כשהוא עצבני.

משה גפני: המציאות הזאת של לשבת עם החקלאים ולשבת עם משרד החקלאות, שהוא המשרד שצריך לטפל בזה, להביא תכנית מוסכמת.

משה גפני: אין תכנית מוסכמת - שיגידו על מה המחלוקות.

משה גפני: אנחנו נצטרך לעשות את זה בדרכנו שלנו.

משה גפני: במקביל אני מבקש מהחקלאים תכנית שלהם, תכנית נורמלית שעומדת בתוך התנאים שהמדינה נמצאת בהם, כך שתהיה לי תכנית בצד, שתהיה לוועדה תכנית בצד, תכנית של החקלאים ונוכל לפי זה לראות מה אומר משרד האוצר ומה אומר משרד החקלאות.

משה גפני: אני מבקש שתקבעו פגישה.

משה גפני: סמנכ"ל משרד החקלאות עם הממונה על התקציבים או סגנו ועם נציגי החקלאים.

משה גפני: לשבת ולהכין תכנית מה לפי דעתכם, שלושת הגופים האלה שהם הגופים שעוסקים בעניין, צריך לעשות כדי לפתור את הבעיה.

משה גפני: מצד אחד משקיעים כסף והשקעות כספיות בנושא של המים ומצד שני לא מפצים את החקלאים.

משה גפני: אנחנו נקיים עוד דיון או שנחליט אנחנו בעצמנו שמישהו כאן סרח ולא מוצא פתרון.

משה גפני: זה שיש בצורת, יש בצורת.

משה גפני: זה שהיום אפשר לעשות מכוני התפלה, אפשר לפתור את הבעיה.

משה גפני: אני פעם ראשונה שומע שבעמק המעיינות מתכוונים לעשות מכון התפלה.

משה גפני: יש פתרונות.

משה גפני: זה לא שאין פתרונות.

משה גפני: אנחנו מתפללים שירד גשם, אנחנו מבקשים מהקדוש ברוך הוא שלא תהיה בצורת אבל כל עוד זה קיים – צריך לפתור את הבעיה.

משה גפני: לפתור את הבעיה, זה באמצעות, במקרה עליו אנחנו מדברים, פיצוי לחקלאים, ולתת פתרון בתוך שלושה שבועות.

משה גפני: גברת תמר, אני מבקש שתגידי לממונים עליך שאני מבקש בתוך שלושה שבועות פתרון שמוסכם על שלושת הגורמים – משרד האוצר, משרד החקלאות והחקלאים.

משה גפני: אם לא יימצא פתרון, אני רוצה לדעת על מה המחלוקות.

משה גפני: שיהיה כתוב בנייר שאתם מוסרים לי על מה יש מחלוקת.

משה גפני: אגף התקציבים רוצה לתת יותר כסף ומשרד החקלאות רוצה לתת פחות כסף, כמה.

משה גפני: אני מבקש שמול עינינו יהיו המחלוקות.

משה גפני: אם יתברר שהמחלוקות הן לא גדולות, ננסה אנחנו לתווך בין הגורמים השונים.

משה גפני: אם המחלוקות גדולות, אנחנו נצטרך לקיים דיון ולראות איך פותרים את הבעיה.

איתן ברושי: אדוני היושב ראש, הערה.

איתן ברושי: לא צריך שלושה שבועות.

איתן ברושי: זה המון זמן.

איתן ברושי: הנושא הזה נדון כבר חודשיים.

איתן ברושי: צריך לקצץ להם את הזמן.

משה גפני: תקצץ.

משה גפני: בסדר.

משה גפני: אתה מכיר את אגף התקציבים או עוד לא?

איתן ברושי: יותר טוב לא להגיב אבל שלושה שבועות, זה לא עוד מעט לא רלוונטי.

משה גפני: שבועיים.

איתן ברושי: בסדר.

איתן ברושי: תודה.

איתן ברושי: שבועיים.

משה גפני: שבועיים.

מיקי לוי: ברשות אדוני אני רוצה להוסיף כי אתה תשב כאן בשנה הבאה על אותו דבר.

מיקי לוי: 200 מיליון מטרים קוב מושבים, זה 3 מיליארד שקלים.

משה גראזי: אפשר להתייחס?

משה גראזי: זה פשוט לא נכון.

מיקי לוי: בסדר.

מיקי לוי: השר אומר 400, מקורות אומר 380, אתם אומרים 480.

מיקי לוי: חילקו את הארץ ל-12 אזורים.

מיקי לוי: תגידו לי מה בוצע, למה לא הקימו את כל תחנות ההשבה.

מיקי לוי: אם אתם לא תיקחו את העניין לידיים, הם יבואו בשנה הבאה, והם צודקים, עוד הפעם.

מיקי לוי: המספרים שלכם לא מקובלים עלי.

מיקי לוי: אני רוצה אותם כתובים.

מיקי לוי: אתה יכול לשלוח לי?

משה גראזי: העברנו.

משה גראזי: קיבלת את זה בתשובה לשאילתה.

משה גפני: תודה רבה.